ΓΡΑΠΤΗ ΕΡΩΤΗΣΗ P-2110/01

υποβολή: Olivier Dupuis (TDI) προς το Συμβούλιο

(12 Ιουλίου 2001)

Θέμα: Γεωργία/Τσετσενία:ποθέσεις Russo και Robrillard

Στις 16 Οκτωβρίου 2000, ο Antonio Russo, ανταποκριτής του Radio Radicale (Ιταλία) που κάλυπτε τον πόλεμο της Τσετσενίας από την Τιφλίδα βρέθηκε δολοφονημένος, λίγα χιλιόμετρα μακριά από τη γεωργιανή πρωτεύουσα. Έκτοτε, παρά τις επανειλημμένες αιτήσεις, δεν βρέθηκε κανένα στοιχείο που θα διαφώτιζε σχετικά με τις συνθήκες του θανάτου του και που θα οδηγούσε στην ανακάλυψη των δολοφόνων του. Πρόσφατα έγινε γνωστό ότι μερικές εβδομάδες μετά τη δολοφονία του Antonio Russo, στις 28 Νοεμβρίου 2000, ο γαλλικής ιθαγένειας Jan Robrillard, νομικός σύμβουλος για τα ανθρώπινα δικαιώματα, της αποστολής του ΟΑΣΕ στην Τιφλίδα, βρέθηκε νεκρός στο διαμέρισμά του. Σύμφωνα με τα αποτελέσματα της ανάκρισης, εικάζεται ότι πέθανε από ασφυξία λόγω διαφυγής φωταερίου. Εξάλλου, σύμφωνα με καλά πληροφορημένα άτομα, οι Antonio Russo και Jan Robrillard είχαν μεταξύ τους γνωριμία και επαφές.

Βάσει αυτών των συμπτώσεων, που είναι, τουλάχιστο, ανησυχητικές, δικαιούται κανείς ναποθέσει ότι ο Jan Robrillard μπορεί να ήταν το πρόσωπο στο οποίο ο Antonio Russo είχε εμπιστευθεί τις βιντεοκασέτες και τα έγγραφα που είχε στη διάθεσή του για να τα φυλάξει, να τα μεταφράσει και να τα

αναπαραγάγει. Μερικές μέρες πριν δολοφονηθεί στην Τιφλίδα, ο Russo είχε πράγματι αναφέρει, μιλώντας τηλεφωνικώς με τη μητέρα του, ότι είχε καταφέρει να έχει στην κατοχή του τρομερές και αδιάσειστες αποδείξεις για τη βία και τις σφαγές που διέπραξαν στην Τσετσενία οι ένοπλες δυνάμεις της Ρωσικής Ομοσπονδίας και για τη χρήση εκ μέρους τους όπλων που απαγορεύονται από τις συνθήκες της Γενεύης. Τα αποδεικτικά αυτά στοιχεία δεν βρέθηκαν στο σπίτι του Russo στην Τιφλίδα.

Είναι ενήμερο το Συμβούλιο για τα γεγονότα αυτά· Έχει ακριβείς πληροφορίες για τις έρευνες που διεξήχθησαν σχετικά με το θάνατό του Jan Robrillard και για τα πορίσματά τους· Σε καταφατική περίπτωση, ποιες πρωτοβουλίες ανέλαβε, συμπεριλαμβανομένων και όσων ανέλαβε σε συνεργασία με τις γεωργιανές, γαλλικές και ιταλικές αρχές, για να θεμελιώσει την πιθανή σχέση μεταξύ των δύοποθέσεων και να διαλευκάνει, συνεπώς, και τις δύο·

Απάντηση

(27 Νοεμβρίου 2001)

Με μεγάλη θλίψη πληροφορήθηκε το Συμβούλιο τον πρόωρο θάνατο των Antonio Russo και Jan Robrillard. Οι δύο άνδρες είχαν επιλέξει να εργαστούν σε σημαντικούς και δύσκολους τομείς και είχαν αποδείξει το σθένος της δέσμευσής τους. Και οι δύο είχαν καταφανώς κερδίσει το σεβασμό των συναδέλφων τους.

Κατά τους μήνες που έχουν παρέλθει από την κοινοποίηση των δύο θανάτων, το Συμβούλιο έχει εναποθέσει τις ελπίδες του στην ιταλική, τη γαλλική και τη γεωργιανή αστυνομία προκειμένου να ερευνήσουν τις περιστάσεις που επικρατούσαν. Εκπρόσωποι των κρατών μελών της ΕΕ στην Τιφλίδα, καθώς και η εκεί αντιπροσωπεία της Επιτροπής, παρακολουθούν διαρκώς τα γεγονότα, αλλά το Συμβούλιο δεν έχει λάβει λεπτομερείς πληροφορίες σχετικά με τη διεξαγωγή ή τα αποτελέσματα των ερευνών.

Το Συμβούλιο δεν είναι ασφαλώς σε θέση να σχολιάσει φήμες ή εικασίες.

Αυτό που είναι βέβαιο είναι ότι το Συμβούλιο έχει λάβει δημόσια θέση και έχει ασκήσει έντονη κριτική κατά της χρησιμοποίησης βίας εναντίον δημοσιογράφων, τασσόμενοπέρ της ελευθερίας των μέσων ενημέρωσης. Κατά τους τελευταίους μήνες, το Συμβούλιο είχε δυστυχώς άφθονες ευκαιρίες να επαναλάβει την προσήλωσή του στα ζητήματα αυτά.

Όσο θα συνεχίζονται σε διάφορες χώρες τα περιστατικά χρήσης βίας εναντίον δημοσιογράφων και οι περιορισμοί της ελευθερίας των μέσων ενημέρωσης, το Συμβούλιο θα εξακολουθήσει να χρησιμοποιεί όλες τις οδούς πολιτικού διαλόγου τις οποίες διαθέτει προκειμένου να επισύρει την προσοχή σε τέτοιες καταχρήσεις και να πιέζει για την κατάπαυσή τους.